CELEX: 32011R1320
Language: da
Date: 2011-12-16 00:00:00
Title: Rådets gennemførelsesforordning (EU) nr. 1320/2011 af 16. december 2011 om gennemførelse af artikel 8a, stk. 1, i forordning (EF) nr. 765/2006 om indførelse af restriktive foranstaltninger over for Belarus

17.12.2011   
            
            
               DA
            
            
               Den Europæiske Unions Tidende
            
            
               L 335/15
            
         RÅDETS GENNEMFØRELSESFORORDNING (EU) Nr. 1320/2011
   af 16. december 2011
   om gennemførelse af artikel 8a, stk. 1, i forordning (EF) nr. 765/2006 om indførelse af restriktive foranstaltninger over for Belarus
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 765/2006 af 18. maj 2006 om indførelse af restriktive foranstaltninger over for Belarus (1), særlig artikel 8a, stk. 1, og
   ud fra følgende betragtninger:
   
               (1)
            
            
               Rådet vedtog den 18. maj 2006 forordning (EF) nr. 765/2006 om indførelse af restriktive foranstaltninger over for Belarus.
            
         
               (2)
            
            
               I betragtning af den alvorlige situation i Belarus bør der opføres flere personer på listen over fysiske og juridiske personer, enheder og organer, der er omfattet af restriktive foranstaltninger, som findes i bilag IA til forordning (EF) nr. 765/2006 —
            
         VEDTAGET DENNE FORORDNING:
   Artikel 1
   De personer, der er opført på listen i bilaget til nærværende forordning, tilføjes på listen i bilag IA til forordning (EF) nr. 765/2006.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. december 2011.
      
         
            På Rådets vegne
         
         T. NALEWAJK
         
            Formand
         
      
   
   
      (1)  EUT L 134 af 20.5.2006, s. 1.
   
      BILAG
      
         
            Personer, der er omhandlet i artikel 1
         
         
                      
                  
                  
                     Navn
                     Engelsk translitteration af hviderussisk skrivemåde
                     Engelsk translitteration af russisk skrivemåde
                  
                  
                     Navn (hviderussisk skrivemåde)
                  
                  
                     Navn (russisk skrivemåde)
                  
                  
                     Fødested og fødselsdato
                  
                  
                     Stilling
                  
               
                     »1.
                  
                  
                     Bandarenka Siarhei Uladzimiravich
                     Bondarenko Sergei Vladimirovich
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Adresse: Department of law of administration of Pervomaysky district Chornogo K. 5 office 417
                     Tlf.: +375 17 2800264
                  
                  
                     Dommer ved Pervomaiski distriktsret i Minsk. Den 24. november 2011 dømte han Ales Byalyatski, en af de mest fremtrædende menneskerettighedsfor-kæmpere, chef for det hviderussiske menneskerettighedscenter "Vyasna" og næstformand for FIDH. Sagen foregik på en måde, der var i klar strid med strafferetsplejeloven.
                     Byalyatski var aktiv i forsvaret af og bistanden til dem, der blev undertrykt i forbindelse med valget den 19. december 2010 og overgrebene mod civilsamfundet og den demokratiske opposition.
                  
               
                     2.
                  
                  
                     Saikouski Uladzimir
                     Saikovski Vladimir
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Adresse: Department of law of administration of Pervomaysky district Chornogo K. 5 office 417
                     Tlf.: +375 17 2800264
                  
                  
                     Offentlig anklager i Pervomaiski distriktsret i Minsk. Han medvirkede i sagen om Ales Byalyatski, en af de mest fremtrædende menneskerettighedsfor-kæmpere, chef for det hviderussiske menneskerettighedscenter "Vyasna" og næstformand for FIDH. Sagen foregik på en måde, der var i klar strid med strafferetsplejeloven.
                     Byalyatski var aktiv i forsvaret af og bistanden til dem, der blev undertrykt i forbindelse med valget den 19. december 2010 og overgrebene mod civilsamfundet og den demokratiske opposition.«